Мия Алгожаева

**Төңкеріс**

Кейіпкерлер :

1. Самат ( Сэм )
2. Қарлығаш ( Карла )
3. Камила (Ками)
4. Бақыт (Баха)
5. Камшат Ерганатовна - колледж завучы

***1 – көрініс***

*Сағат шамамен 8 :30 . Колледждің іші .Қатты тарсылдаған дыбыстар мен студенттердің шулы дауыстары естіледі .Бірінен-кейін бірі :* **"Молодость все прощает ! "** *- деп жарыса айқайлайды. Сахнаға Бақыт пен Самат жүгіріп кіреді. Алқынып кеткен Бақыт терезенің жанына әрең келіп тоқтайды да ,терезені аша сала .*

**Бақыт .** Өмір - ғажааап !*( бар дауысымен айқайлайды)*

*Терезенің сыртынан колледжің завучы :*

**Камшат .** Әй , Елдосов жын ұрды ма ?! Жап терезені , осылар-ақ колледждің түбіне жететін болды. Түстен кейін түсініктемең менің үстелімнің үстінде тұратын болсын !

*Бақыт ақырын ғана басын терезеден шығарып :*

**Бақыт .** Понял апай, понял! (*ақырын сөйледі де , терезені тарс етіп жабады)*

**Бақыт .** Бұдан осылай құтылмасқа амал жоқ . Ойлаймын да ,осы бізге колледжде не істеуге рұқсат бар. Қит етсе түсініктеме , түсініктеме...

**Самат .** *( партаның үстіне секіріп отырады да , қолына электронный кальянды алып тартады )* Баха ,сен түсініктеме жазудан мастерсың ғой , жаттап алған шығарсың қалай жазылатынын.

**Бақыт *.*** Мен Бақыт Елдосов түсініктеме жазу себебім...

**Самат.** Әжетханада темекі шеккенімді потставить етті . *( екеуі жарыса күледі де , қолдарындағы кальянды кезекпе-кезек тартып тұрады )*

*Сахнаға Қарлығаш кіреді де бірден терезені ашып.*

**Қарлығаш.** Жігіттер шеккендерің денсаулыққа зиян ғой !

**Самат.** Біздің қоғамда барлық зат зиян , тіпті өмір сүру де !

**Бақат .** Особенна колледжде десей брат !

**Қарлығаш .** *( партасына жайғасып )* Ал , сендерге қазіргі қоғамда өмір сүрген ұнай ма?

**Бақыт.** *( ойланып тұрып )* Екі ойлымын !

**Самат.** Өткендегі қоғамға қарасам не көрем , 90 – жылғы құлдырау , коммунизм , аштық , хандық кезеңіндегі феодализм , тайпалық кезең ... Біздің бақытты қоғамда өмір сүруімізге бір дәлел бар : Мы можем сбежать куда – нибудь. Ата-бабаларымызда ондай шанс болмады.

**Қарлығаш**. Ол жақта да проблема жоқ емес...

**Самат .** Ол жақта бостандық бар , еркіндік бар .Мінсіз қоғам жоқ.

**Қарлығаш.** Біз сондай қоғам құруымыз керек қой.

**Самат .**Карла , шынымды айтайын ба , неге оны мен құруым керек ?Неге , мен өз өмірімді бұлыңғыр қоғамға арнауым керек ?Басқалары жасасын .С меня хватит.Я свалю .

**Қарлығаш.** Егер жаңа қоғамды қалыптастыру мүмкіндігі сендерге туды делік .Сен және сенің ойыңмен сәйкестігі бар бір адам . Мысалы , Баха екеуің ғана осы әлемдесіңдер .Қалай , жаңа қоғамды қалыптастырар едіңдер ?

**Самат.** Әлемді өзгертетін тобыр емес – индивид.Отты да баяғыда жалғыз адам ойлап тапқан , дөңгелекті де .Бірақ , қоғамды өзгерту үшін өз өміріңді құрбандыққа бересің .

**Бақыт .** Короче , мысық сияқты 9 өмірім болса , қоғамды өзгертуге біреуін арнайтын едім, но менде бір өмір , сол үшін өзіме арнауым керек.

**Самат.** Ой , красавчик екеумізбен мемлекет көгермейді , бұйырса.

**Қарлығаш.** Адамдар ылғи жаңадан қорқады , кейіннен бейімделе бастайды .Сол жаңа дүние қалыпты нәрсеге айналады .Шексіз цикл...

*Осы кезде сахнаға Камила ашуланып кіреді.Қолындағы телефонды Саматқа көрсетіп.*

**Камила.** Сэм , мен сені танымай бара жатырмын ?

**Баха.** Онда очки сатып алсаңшы !

**Камила.** Саған ешкім сөз береген жоқ.Мен сөйлегенде үндеме.

**Камила.** *(телефонды көрсетіп)* 201 – ші топтың қыздарына неге лайк басасың ?

**Самат.** Кімге ?

**Камила.** Көркемнің суреттеріне лайк басып шыққансың ғой , бұны қалай түсінуге болады ?

**Самат.** Значит , түк көрмегем !

**Камила.** Мен оның шашын жұламын.

**Самат.** Жаным-ау , ол жай ғана лайк.

**Камила.** Мені ақымақ көресің бе , қазіргі заманда тегін лайк жоқ , тем более менің жігітімде . Дәл қазір лайктарды қайтарып ал.

**Самат .** Это слишком !

**Қарлығаш .** Ками , осы сен адамдарды инстаграмына қарап бағалайсың ба?

**Камила .** Әрине !Өзің ойлашы Көрекмнің 100 мың подписчигі бар , демек ол маған соперница !

**Қарлығаш.** Өз басым инстаграмға қызыққан емеспін . Есіңде ме , мені қинап инсаграм ашып беріп едің ғой . *( ойланып тұрып )*Мәәә ,мен оның паролін ұмытып қалдым ғой ?

**Камила.** Басың құрсын!Сенің ұмытып қалатыныңды біліп , пороліңді почтама сақтап қойғам . Уайымдама !

**Бақыт .** Инстаграм демекші жақында ғана біреудің акканутын қалай взломать етуді үйрендім . Бұрынғы жүрген қыздарымның аккаунтына кіріп , сообщениелерін оқыып , ой бір қызық болды !

**Камила .** Бахааа , сен менің досымсың ғой , иә ... Екеуміз бірге Саматтың инстаграмын взломать етейік ...сосыын...

**Самат .** Баха , ойыңа да алушы болма . Тыңдама Камиланы ! Сен менің досым емессің ба ?! Баха деймін , Бахаа !

**Камила .** Ой , оңбаған-ай , жаның шыға жаздады ғой! Осыдан біліп алсам , қызыңмен бірге ұшықтаймын !

*Студенттердің барлығы шетінен аудиторияға кіріп жатады.Есікті тарс етіп Камшат Ерганатовна жапты. Студенттер бірі амандасса бірі амадаспайды.*

**Камшат Ерганатовна .** Адамды сыйлаудан қалыпсыңдар ғой , менің кім екенімді ұмытып қалмадыңдар ма ?!Елдосов түсініктемең қайда ?

**Бақыт .** Апай , жазуды ұмытып кетіппін.

**Камшат Ерганатовна .** Неге сен басыңды ұмытып кетпейсің ?

**Бақыт.** Олай қалай болады екен...

*(Бәрі күліп жібереді)*

**Камшат Ерганатовна .** Мен сендерді ақыл тоқтатты ма десем , қателескен екенмін . Қылтың-сылтыңды қойыңдар, маған керегі тәр-тіп . Студент болу еркінсіп кету деген сөз емес . Сырттан біреу келіп сендерді көрсе көше бұзақысы деп ойлап қалар , киімдеріңді ретке келтіріңдер. Соңғы кездері ұнамай жүрсіңдер !

**Самат .** Апай , кешіріңіз әрине , бірақ , қазір барлығы осылай киінеді !

**Камшат Ерганатовна .** Ондайларыңды түсінбейді екенмін , сендер не көшеде жүрсіңдер ме ?! Колледжге қызылды – жасылды болып келуге тыйым саламын !

**Самат .** Бірақ , бізге ұнайды ...

**Камшат Ерганатовна .** Ал ,маған ұнамайды .Сендер болмайтын нәрсеге қызығасыңдар , салмақтылық жоқ . Оданша білім алуға ,тіл үйренуге , түрлі конкурстарға қатысуға қызығыңдар. Осы группадан бір жетістік көрген жоқпын .

**Камила .** Жақында ғана Самат пен Қарлығаш ғылыми жобаға қатысқан . Бірақ , әлі жауабы шықпады .

**Камшат Ерганатовна .** Ол енді жоғары деңгейдегі ғылыми жарыс , тек үздіктер ғана жеңіске жетеді . Сол үшін ештеңе шықпай жатса таң қалмаймын . Жарайды , сабағымызды бастайық .Тәртіптеріңді сөз етем деп уақыттың тең жартысын өткізіп алдым .

*Осы кезде есік ашылып ішке Батыр кіреді .*

**Батыр.** Апай , кешіріңіз кіруге бола ма , маманың кабинетінде болғам . Мамам сізге ескертем деген еді!

**Камшат Ерганатовна .** Отыра ғой , мамаң ескертіп айтқан .

**Камила.** Мамасының баласы .

*Бәрі күліп жібереді .*

**Батыр .** Көре алмай тұрсың ба ?Мұрныңды бет қылатын едім , әттең қызсың ғой .

**Самат .** Батыр сенікі жайшылық па ?

**Батыр .** Еее , дебил аузыңды жап. Оданша , қатыныңа ие бол!

*Самат орнынан атып тұрады да ,Батырдың бетінен бір ұрады , Батыр ұшып түседі.*

**Самат .** Жағыңа сүйене бергенше , төбелесіп үйренсеңші , черт !

**Камшат Ерганатовна** *. ( екеуінің жанына жетіп келіп )*Мынау , не деген бассыздық , не деген көргенсіздік ! *(Саматтың жағасынан ұстап )* Бір сөзге келмей жұдырық ала жүгіргенің не ? Осы қылығың үшін оқудан шығып кетем деп ойламайсың ба ?

**Самат .** *( апайдың қолын тартып жіберіп )*Ойламаймын !

**Камшат Ерганатовна .** Бәленің бәрін бастаған мынау Камила . Тұр да , Батырдан кешірім сұра !

**Камила .** Апай , өтірік емес қой !

**Камшат Ерганатовна .** Сен де мамаңның баласысың , әлде ол өтірік пе ?

**Камила .** Бірақ , менің мамам директор емес . Болған күннің өзінде де **,** шектен шықпайтын едім!

**Камшат Ерганатовна .** Қайдан шығарып алған стереотип бұл ? Әлде біреу сендерді бөліп жатыр ма ? Самат , есіңде болсын төбелестің арты жақсылыққа апармайды . Қазір Батырды ұрдың , енді директор сен туралы не ойлайды. Іс ушығып кетпей тұрғанда кешірім сұра .

**Батыр .** Тоқылдақ емеспін , кешірім сұрамай -ақ қойсын . Бірақ , барлығыңа айтарым субардинация сақтаңдар.Өздеріңе керек болады !

**Камшат Ерганатовна .** Міні , ақылы бар жігіт . Әр нәрсені мамаңа айта берсең жүрегін ауыртып бітесің . Онсызда ол кісінің жұмысы көп . Қане , барлығың орындарыңа отырыңдар , сабағымызды бастайық !

*Осы кезде қоңырау соғылады .*

**Камшат Ерганатовна .** Ойбу , енді отыра бергенде бірінші сабағымыз бітіп кетті . Жарайды , сыртқа шығып сергіп қайтыңдар !

*Студенттердің барлығы сыртқа шығып кетеді , аудиторияда Камшат Ерганатовна ғана қалады .*

**Камшат Ерганатовна .** Осы группадан қорқамын , бірдеңе бүлдермесе жүре алмайды . Саматтың қасарысып директордың баласымен төбелескенін айтам да , Батырға бірдеңе болып қалса ... масқара , ойлауға қорқамын .

*Осы кезде қоңырау соғылады , студенттер жарыса аудиторияға кіреді .*

**Бақыт .** Құрметті Камшат Ерганатовна , біз сізді көп ренжітіп алдық , міні соның айыбын жуатын сәтте туды . Таңқалатыныңызды білемін , бірақ талып қалмаңыз . Дәл осы топтың екі студенті ғылыми жарыстан жеңіске жетті!

**Камшат Ерганатовна .** Не дейді , түсіндіріп айтыңдаршы тұспалдаймай !

**Камила.** Апай ,Самат пен Қарлығаш Республикалық Ғылыми жарыстан 1 – орын алды .Енді , халықаралық деңдейде бақтарын сынамақ .Осы жаңалықты қазір ғана оқу бөлімінен естідік .

**Камшат Ерганатовна .** Мәссаған , керемет жаңалық қой .Бұрын соңды бұл колледж халықаралық деңгейге шықпаған. Жарайсыңдар , құтты болсын . Мен сендердің болашақтарыңа сенгем , өздерің де ақылды студентсіңдер . Қалай мақтасамда жарасады , келіңдерші құшақтап қояйын .

*Камшат Ерганатовна екі студентті қол алып құттықтады .*

*Осы кезде* *Камшат Ерганатовнаның телефоны шырылдайды .*

**Камшат Ерганатовна .** *( оқушыларға қарап )* Студенттер тынышталамыз . Алло , сәлеметсіз бе Анар Садыққызы . Иә , жаңалықты естіп қуанып жатырмыз . Сіздің арқаңызда колледжіміз күннен -күнге дамып , беделіміз көтеріліп жатыр . Студенттер жанымда , иә *.... (пауза )...* Онда мен Батырға түсіндіріп айтамын , сіз уайымдамаңыз. Дайындықты өзім өткізем . Жоға , рахмет айтудың қажеті жоқ !

**Қарлығаш .** Арқамнан ауыр жүк түскендей күй кешіп тұрмын .Енді міне арманымыз шындыққа ұласты .Бұл жарыстың біздің болашағымызға тигізер әсері мол .Бастапқы табалдырықтан сүрінбей өттік . Самат , бізді алда үлкен жауапкершілік күтіп тұр .

**Самат .** *( Қарлығашты құшақтап )* Ең бастысы , жасаған жобаның мақсаты ақталса болды. Бұдан сәтті өткен жағдайда , кіші ғалым атанамыз .

**Камшат Ерганатовна** . Балам -ау , сен біз үшін онсызда ғалымсың . Анар апайларыңмен сөйлестім , құттықтап жатыр . Колледждегі әр студентті биік белестерден көргіміз келеді ...Сендер баяғыда өздеріңді дәлелдеп тастағансыңдар . Өздеріңе алғыстан басқа айтарымыз жоқ . Осы колледжді үздік бағада аяқтауларыңа өзім көмектесемін , уайымдамаңдар ! ... Ұжыммен ақылдаса келе халықаралық жарысқа Батырды жіберетін болдық . Ал , бүгінгі қуаныш үшін барлығыңды сабақтан ерте босатамын , сау болыңдар !

**Батыр .** Шынмен жарысқа мен барамын ба не ?

**Камшат Ерганатовна** . Иә , сен барасың. Жақсылап дайындал , саған сендік !

**Қарлығаш .** Камшат апай , ол жерде біздің аты-жөніміз жазылып тұрады ғой,Батырдың барғаны қалай болады екен ?

**Камшат Ерганатовна** . Ол жағын уайымдамасаңдар да болады , барлығы шешіліп қойған !

**Самат .** Апай , осы жобаның басында біз жүрдік , өзіміз құрдық , дайындалдық .Осынша еңбектен кейін Батырдың барғаны дұрыс па ?

**Камшат Ерганатовна** . Балалар, кімнің барып , кімнің қоятынын мен шешпеймін. Жоғарыдағылар Батырды ұсынып отыр. Содан кейін , сендер де құры алақан қалмайсыңдар . Колледжің ең үздік студенттері тізіміне қосыласыңдар , еңбектерің бағаланады . Жарайды балалар , мені басқа да жұмыстарым күтіп тұр , сау болыңдар !

**Бақыт .** Жоғарыдағылар ? Жоғарыда Құдай ғана бар , оны әділетсіз деуге аузым бармайды !

**Камшат Ерганатовна** . Қой , мына сөзіңді ешкім естімесін . Қазір әділдік іздейтін заман емес !... *( телефоны шырылдап қалады)* Балалар , менің басқа да жұмыстарым бар деп айттым ғой сендерге *( асығып шығып кетеді)* !

*Студенттер қуана-қуана аудиториядан шығып кетеді . Ортада Самат , Қарлығаш , Камила және Бақыт қана қалады .*

**Бақыт .** Самат , мен сені түсінбедім , неге Камшат апайдың айтқанына келісіп отырсың ?

**Самат.** Сен нені күтіп едің , бір ұрып шалқасынан құлатайын ба ?

**Бақыт.**  Адам сияқты түсіндіріп айтпайсың ба , бұл деген сендердің еңбектеріңді пайдалану болып есептеледі . Жоқ , әлде шыныменде Батырдың баруына келісіп отырсыңдар ма ?

**Қарлығаш.** Тооф Бақыт , директордың шешіміне қалай қарсы шығамыз . Колледждің системасын білмейтіндей сөйлемеші .

**Камила.** Басқа шықты деген осы...Олардың шешіміне көне салғанымыз дұрыс емес. Не де болса жарысқа сендер бару керексіңдер !

**Бақыт .** Кім біздің сөзімізді тыңдайды дейсің , қарсы шықсақ жақсылыққа апармайды . Бүкіл , мұғалімдердің бізге деген көзқарасы өзгереді , әсіресе сессияда ...

**Камила .** Ооой , олар онсызда мың құбылатын адамдар . Түсінбеймін сендерді , қалай армандарыңнан бас тартуға болады ?

**Бақыт.** *(пауза)* Папамның дүниеден озғанына бір жыл өтіпті . Қазір мамам мен екі қарындасымның тірегі мен . Ойлайтын шығарсыңдар сессия үшін арманынан бас тартып тұр деп ,бірақ сол сессия менің жеп отырған нанымның тағдырын шешіп отыр . Маған стипендия керек , егер ұшып кетсем қайссың кеп ақша бересіңдер?...

**Камила.** ...ойланбай сөйлегенім үшін кешір!

**Қарлығаш .** Байқайсыңдар ма , апайлар бізге ылғи баға үшін оқисыңдар деп ұрсады ғой . Мысалы , мен мойындаймын стипендия үшін оқитынымды . Себебі , стипендиядан құласам квартираның ақшасын төлей алмайтын едім. Мама – папалардан ақша сұрауға ұят , басқа бауырларым да бар , олардың оқуына , тамағына ақша керек .

**Бақыт** . Маған қарағанда стипендия алып отырсыңдар ғой , мені айтсаңдаршы...Камшат апайдың сабағына 3 рет қатыса алмай қалып едім, содан кейін жақсы баға да алмадым , жақсы сөз де естіген жоқпын ...

**Камила .** Енді оған кім кінәлі , ерте тұрып сабаққа келу керек едің !

**Бақыт .** Ой , Ками сен жігіттер туралы не білесің !

**Самат .** Аааа , 3 – курстағы борзый Кабаның тапсырмасын орындап жүрген кезің ғой ... эх... жігіттер қоғамда көп қысымға ұшырайды !

**Камила .** Түсінбедім , сонда қалай ?

**Самат .** Міндетті әскери өтім , ондағы стереотиптер , тағысын тағы ...

**Камила .** Ең қызығы осы фигняларды жігіттердің өздері ойлап тапқан .

*Барлығы күліп жібереді . Ұзақ уақыт үнсіздік .*

**Самат .** ...Иә , бүгін бір көкке көтерілгендей қуанғаным бар .Арманымызға жеттік қой дегенде тағы бір бөгет . Бұл жолғысы бұрынғыдан өзгеше ...шарасызбыз , әттең қолым қысқа...

**Бақыт .** Басымыздан түрлі оқиғалар өтіп жатса да , достығымыздың арқасында бәрін жеңуге болады . Көңілдеріңді түсірмеңдер , жас болсақ – та алыстағы арманымызға адалмыз . Самат , Қарлығаш әділдік кешіккенімен , біз бағытымызды өзгертпейік . Бұл күнде өте шығады , байдың күні пәрменмен , жарлының күні арманмен деген сөз бар ғой , аққа Құдай жақ !

**Камила .** Қаншама адам бар , бірақ оларда сендердікіндей арман жоқ!Сендер тура жолдасыңдар , ерекшесіңдер ! Өздеріңді осы жолдың торабына түсірген Құдай орта жолда тастап кетпейтіні анық!

**Бақыт .** Болды, болды Қарлығаш жылап қалмай тұрғанда , жақсы жаңалықпен бөлісейін . Ертең біздің үйде көпткен күткен дискотека!Кешігіп келу жоқ !

*Барлығы қуанышты көңіл күймен , аудиториядан шығып кетеді.*

**2 – көрініс.**

*Бақыттың үйі.Вечер . Қарлығаш фуршет дайындап жүр оның жанына Самат бір келіп бір кетіп , айналшықтап не істерін білмей жүр .*

**Самат.** Карла , қалайсың ? Соңғы кездері сөйлеспей кеттік қой ?

**Қарлығаш .** *( қолындағы алманы тістеп )* Жақсымын , өзің қалай ?Біздің әңгімеміз по делам ғана ғой!

**Самат .** Инсаграмнан жазсам жауап бермейсің , жігіт тауып алдың ба не ?

**Қарлығаш .** Кірмеймін мен инстаграмға , *( ойланып тұрып)* жігіт тауып алсам бааа деп жүрмін !

**Самат .** Қойшы , менен де красавчик па ?

**Қарлығаш .** Өкінішке орай , иә !

**Самат .** Жүрме жігітпен , қуасың ба ?

**Қарлығаш .** Неге ?

**Самат .** Саған өзімнен басқасын тең көрмеймін !

**Қарлығаш** . Самат , өлсем де сенімен жүрмеспін ?

**Самат .** Абайла , өліп кетіп жүрме*( көзін қысып)* !

*Қастарына Камила жетіп келеді .*

**Камила .** Жан , не істеп тұрсың ? Жүр билейміз !

*Камила Саматты қолынан тартып алып кетеді , Самат болса Қарлығашқа қарап әлек .Барлығы фуршеттен дәм татып жүр.Музыка қосылады . Ортада барлығы медляк билеп жатады .*

**Самат .** *( қыздың қолынан ұстап )* Ками , сенімен сөйлесейін деген едім !

**Камила .** Иә жаным , айта бер не болды ?

**Самат .** Білесің бе , сен менің досым сияқтысың . Осы уақытқа дейін біраз ойландым , айтайын дегенім , мен сені...

**Камила .** Сен мені жақсы көресің , оны білемін . Шын махаббат достықтан басталады . Мен де сені жақсы көремін . Саған деген сезімім кеудемді жарып барады... оданша билейікші !

*Осы кезде есік жақтан Батыр кіреді , екі жағында екі қызды ұстап алған.Самат Камиламен билеп жатып тоқтап қалады .*

**Самат .** Мынаны кім шақырды ?*( ашуланып Батырға қарай атылады )*

**Камила.** *( Саматтың қолынан ұстап )* Сэм , қажет емес . Төбелессіз , адам сияқты тойлайықшы !

**Самат .** Оның бізге жасаған қиянатын ұмытып кеттің ба ?

**Камила .** Түүш , тыныштал *...( саусағын Саматтың ерніне басып* ) Оған қарамай-ақ қой ...маған ғана қара , ма-ған !

**Самат .** *( көзіне қарап тұрып)* Камила мен саған жас бала емеспін!

**Камила .** Сөзімді соңына дейін тыңдашы . Мен Батырды әдейі шақырдым , қазір онымен жақсылап тойлатамыз , сосын сырласып , өтірік дос боламыз . Кейін ол ұялғаннан жарыстан өзі бастартады . Қалай , ұнады ма ?

**Самат .** Осындай ақымақ ойларды қайдан тауып аласың ? Мен оның дәрежесіне түскім келмейді .

**Камила .** Сэм , өтініш сөзімді жерге қалдырмашы.

**Самат.** Батырды ақымақ көресің бе , оның көздегені басқа . Ол мендегінің бәрін тартып алғысы келеді . Тіпті ...

**Камила .** Тіпті мені де ма ?

*Осы кезде Самат Қарлығашқа қарап тұрады .Бақыт ортада диджей музыка қойып жатады.*

**Бақыт .** Девчата, мы любим вас ! Мына ән сендерге арналады ! Вальс – жұптарың жазылмасын !

*Батыр бокалдағыны ішеді де , жерге тастап жібереді. Жалғыз тұрған Қарлығашты барып құшақтайды .*

**Қарлығаш .** Батыр , қуасың ба , тарт қолыңды ?

**Батыр .** Ренжіме , бүгін точно қуамын !

**Қарлығаш.** Ішіп алғансың ба ? Жібер мені !

**Батыр .** Бірге ойнайық ! Бірге билейік ! Бірге жүрейік ! Онда тұрған не бар ?

**Қарлығаш.** Менен аулақ жүр !

**Батыр.** Неге менен қашасың , менде бәрі бар ғой !

**Қарлығаш.** Сенде ма , сенде ми жоқ , әлі баласың !

**Батыр.** Ничего себе . Біле – білсең , біз еркектер 40 - қа дейін баламыз !

**Қарлығаш.** Көрініп тұр !

**Батыр .** Карла , қаласаң жарысқа менімен бірге бар . Мамам бәрін шешіп береді !

**Қарлығаш.** Кейде саған қарап қатты жаным ашиды , неге сонша ақымақсың?

**Батыр .** Бұндай мүмкіндік туа бермейді ,өзіңнен көр ! *( қызды сүйіп алады)*

**Қарлығаш .** *( жігітті шапалақпен бір ұрады )* Ұялмайсың ба ?

**Батыр .**  Ұят деген не?

*Осы көріністі көріп қалған Батыр ашуланып келіп*

**Самат.** Міні саған ұят ! *( жұдырықпен бір ұрып жерге құлатады )*, тағы көрсетейін бе ?

**Батыр .** *( жерден басын көтеріп )* Ісім сенімен болсын , бұл жолы аямаймын. Менімен ойнама деп мың рет айттым , тыңдамаған өзің. Бұның соңы саған жақсылық әкелмейді. Байқа , тентіреп кетіп жүрме ! *( қыздың қолынан ұстап өзіне тартады )* Кеттік , Карла !

**Қарлығаш .** Жібер қолымды , мен сенімен бармаймын !

**Батыр .** Тыныш қана шығып кетейік , әйтпесе өзіңе қиын болады .

**Самат.** Қарлығашқа тиіспе , әңгімең болса маған айт !

**Батыр .** Саған айтарым менің болашақ қызымнан аулақ жүр !

**Самат .** Ол жағын сен шешпейсің!

**Батыр .** Байқаймын Қарлығашқа басың кетіп жүрген сияқты . Қызыңның бар екенін ұмытып кеттің ба ? Артыңа бір қарасаң есіңе түседі !

**Камила .** Батыр , тез арада бұл жерден кет!

**Батыр .** Оппа , керісінше маған рахмет айтсаңшы . Көрдің ба , Самат сені жақсы көрмейді!

**Бақыт .** Сен өзіңмен Саматты шатастырма !

**Батыр .** Онда біз Саматтан шындықты талап етейік!

*Саматтың екі көзіне ыстық жас толып , үнсіз , ұзақ тұрды .*

**Самат .** Камила , мен саған шындықты айтуға тырыстым , бірақ айта алмадым. Сен өте жақсы қызсың , бірақ саған деген сезімім жоқ. Енді , жасырғым келмейді , мен Қарлығашты жақсы көремін . Өз сезіміме қарсы шыға алмайтынымды түсіндім , мені кешіріңдер . Шындық осы !

**Камила .** Ты че совсем страх потерял ! Мені лақтырып кеттің ба ? Сэм , менің мінезімді білесің пранк деп айта салшы !

**Самат .** Пранк емес ! Мен сені жақсы көрмеймін , саған деген достық қарым-қатынасым ғана қалды , ренжіме !

**Камила .** Мені жақсы көрмеймін дедің бе ? Өзіме деген махаббатым безлимит екенін білесің ба , қалай мені жақсы көрмеуге болады . Чмо ! Тормоз! Дебил !*( заттарды шетінен қирата бастайды )* Айналайын-ау , Қарлығаш инстаграмға кіре алмайды ғой , тіпті , фотоға түсе алмайды ! Менің намысыма тиме , сен менімен ойнапсың , мұрныңды бет қылам ! *( Саматқа атыла кетеді )*

**Бақыт .** Камила , мынау менің үйім емес бірдеңе сынса өздерің төлейсіңдер !

**Самат .** *( Камиланы сілкіп жібереді )* Қойшы болды!

**Камила .** Если мен саған ұнамасам , то у тебя нету вкуса .Оған мен кінәлі емеспін . Карла , мынаған жақындап қажет емес ! Оңбаған , жек көрем , осыдан кейін ешқандай қыз қарамайды саған , тіпті Қарлығашта! Үндемей бірдеңе десеңші Қарлығаш ?...Түсінікті... сатқындарды жек көремін ! Бәріңді жек көрем екі жүзділер ! (*жылаған күймен сыртқа шығып кетеді )*

**Бақыт .** Камила қайда барасың тоқта ! Камила ! *( Камиланың артынан жүгіріп шығады )*

**Батыр .** *( Қарлығашқа жақындап )* Көрдің бе, Саматтың маскасы шешілді . Осыдан кейін оған қалай сенесің . Ақылың болса Саматтан аулақ жүр !

**Қарлығаш .** Батыр , кетші !

**Батыр .** Ақымақсың , менің ештеңем кетпейді . Өкінетін өзің! Ертең сораңды ағызып жылаушы болма! *( сыртқа шығып кетеді)*

*Ортада Самат пен Қарлығаш қана қалады . Тыныштық .Үнсіздік.*

**Қарлығаш .** *( Саматтың иығына қолын қойып )* Ғалымның да әлсіз тұсы болады екен , мен сені мінсіз жігіт шығар десем , қателескен екем !

**Самат .** Ғалым да етпен пен сүйектен жаралған адам . Ол да қателеседі , ол да ғашық болады ...

**Қарлығаш .** Сонда сен маған ғашық болғаннан кейін қателестің бе ?

**Самат .** Ол жағын білмедім , бірақ сезімнің аяқ асты оянатынын ұқтым!

**Қарлығаш .** Онда тұрақсызсың !

**Самат .** *( Қарлығаштың қолынан ұстап )* Жүрегіңіздің тұрақты тұрғынына айналығым келеді . Сіздің рұқсатыңызбен !

**Қарлығаш .** Самат ... біз біреуді жылатып бақытты бола алмаймыз. Екеуміз , Камилаға , достарымызға сатқындық жасадық .

**Самат .** Демек , сен де мені жақсы көресің !

**Қарлығаш .** Оның енді маңызы жоқ .

**Самат .** Өткенге көз жүгіртші . Екеуміздің арманымыз да , жоспарымыз да бір . Осының бәрін қалай жоққа шығарасың .

**Қарлығаш .** Сені таңдағаным арманымды таңдағаным . Сендер маған қымбатсыңдар . Бірақ , мен қорқам ...егер...

**Самат .** *( Қарлығаштың ернін саусағымен басып )* Түш , тыныштал ... Арманға жетер жолда егер деген сөз болмауы керек . Қарлығаш , мен саған уәде беремін , маған сенші...Жарысқа бірге барамыз , жеңіске бірге жетеміз , достарымыз бізбен мақтанатын болады .Бірақ , мен осының бәріне жалғыз жете алмаймын . Болашағымыз үшін бірге болуымыз керек , бар қиындықты аттап өтеміз ... Мен сені жақсы көремін !

**Қарлығаш .** Мен де сені жақсы көремін ... *( жігітті құшақтап алады )*

**Қарлығаш .** Самат , қандай қиындық болса да , тіпті мына әлем бізді жек көріп кетсе де ...мені жалғыз қалдырмашы !

**Самат .** Мен сені жалғыз қалдырмауға уәде беремін!

*Ұзақ уақыт құшақтасып тұрады .Қарлығаштың телефоны шырылдап қалады.*

**Қарлығаш .** Алло , мама ! Қалыңыз – қалай ? Менде бәрі жақсы , оқуымда ешқандай қиындықтар болып жатқан жоқ . Ақшам бар ,қарным тоқ уайымдамаңыз ! Жарысқа дайындылып жүрміз , бұйырса жақсы жаңалығыммен қуантамын !...Үйдегілерге сәлем айтыңыз , жақсы , сау болыңыз ! *( телефонын үстелдің үстіне қойды )* Мамам соңғы кездері жиі звондайтын болып жүр , жүрегі бірдеңе сезетіндей...

**Самат .** Бәрі жақсы болады , маған сен ! *( орнынан тұрып Қарлығашқа сусын құйып беріп жатады ,байқамай қыздың телефонына су құйып алады )* Мен не істедім ,қап...ақымақ басым , суды да жөнді құя алмадым-ау ! Қарлығаш , Ренжімеші ! *( телефонды қолына алып сүрте бастайды )* Күйіп кеткен сияқты , бұл телефон жөнделгенше менікін ұстай тұр ! Сенен ұят болды-ау , енді мен туралы не ойлайды екенсің ?!

**Қарлығаш .** Самат , мен сенен бұны күтпедім , жаман жігіт екенсің !

**Самат .** *( қыздың қолын ұстап )*Қарлығаш , телефоныңды жөндеп беремін . Шын , сөзім байқамай қалдым !

**Қарлығаш .** *( күле бастайды )* Самат , мен сенің бұндай түріңді алғаш көруім . *( қолын ұстап)* Бұл жәй ғана темір , оны жөндеуге болады . Ең бастысы ол көңіл ғой ! Бүгін мен бір нәрсеге көзім жетті , сен мені ешқашан ренжітпейсің !

**Самат .** Мен сені ешқашан ренжітпеймін !

**Қарлығаш .** Самат мені ешқашан ренжітпейді ! (*екеуі айнала билей бастайды )* .Маған негізі гитарамен ән шырқайтын жігіттер ұнайды , бірақ сен...

**Самат .** Маған не болыпты , сонда сен мені түк білмейді деп ойлайсың ба? Қазір*... ( шетте тұрған гитараны алып келіп ән айта бастайды ) .*

*Көңілім саған деген мүлдем бөлек,*

*Сен басқаларға ұқсамайсың,*

*Сен ешнәрсеге таңғалмайсың.*

*Ойыңда тұңғиық өте терең,*

*Алыстап барасың менен,*

*Алыстап барасың менен.*

*Бізге де күн көзі түсетіндей сәті келер,*

*Арамыз жылып қалар...*

*Арамыз жылып қалар...*

*Өтеді күндер, өтер түндер,*

*Мен жаққа бір күн сығалайсың,*

*Жаныңдамын байқамайсың.*

*Көңілің суыдыма салқын бөлме,*

*Сен маған күлімдемейсің,*

*Сен маған үміт бермейсің.*

*Бізге де күн көзі түсетіндей сәті келер,*

*Арамыз жылып қалар...*

*Арамыз жылып қалар...*

(*Молданазар)*

**Самат .**Қазір көп қыздар ойлайды жігіттер жылтыраққа қызыққыш деп . Біз негізінде шынайылықты жоғары бағалаймыз . Сен ерекшесің , сенімен өткізген уақыт қызықты . Себебі , сен жұмбақ қызсың . Күн сайын сенің жаңа қырыңды аша бастаймын , көздеріңнен жылулық көремін ! *( қалтасынан алқа шығарып )* Мен бұл алқаны ғашығыма беруді армандайтынмын ,енді сол арманым орындалайын деп тұр! *( мойнына тағам береді де қызды сүйейін деп жатады)*

**Бақыт .** *( үйге асыға кіріп келеді )*Оппа , кешірім өтінем , мезгілсіз уақытта келіп қалдым ! Айтайын дегенім , Камиланы үйіне жеткізіп тастадым . Бірақ , қыз баласы сендерге өкпелі , айдаһар мінезіне еніп , аузындағы отын шашып отыр . Өртенбей тұрғанда қашып құтылдым ! Сонда да қолдарым күйіп қалды!

*Екеуі бірдей күліп жібереді .*

**Қарлығаш .** *( телефонына қарап )* Мен үйге қайтайын , такси келіп тұр екен . *(Саматқа қарап)* Ал , сен Баханың қолын емдеп бер !

**Самат .** Онда мен сені шығарып салайын!

**Бақыт .** Жарайды Карла , ертеңге дейін !

*Самат Қарлығашты шығарып салып келеді.*

**Самат .** Баха , менің өтінішім не болды ?

**Бақыт .** Інішек , уайымдама . Барлығы жоспар бойынша !

**Самат .** *( Бақыттың қолын алып )* Осыдан көр де тұр , жақында әділдік орнайды!

***2 - Көрініс***

*Колледж . Аудитория . Камила кабинетке кіре сала Қарлығаш пен Саматтың бір партада отырғанын көреді де ашуланып орнына отырады. Қарлығаш орнынан тұрып Камиланың жанына бармақ болады , бірақ Самат Қарлығаштың қолынан ұстап қалады .*

**Самат.** Камила бізге ашулы , қазір кешірім сұрағаннан түк шықпайды !

*Осы кезде ішке Камшат Ерганатовна ашуланып кіреді .*

**Камшат Ерганатовна .** Қарлығаш шық тақтаға !*( телефонды көрсетіп )* Мынау не сұмдық ! Қандай мақсаттпен бізді масқаралап отырсың !

**Қарлығаш .** Апай , мен ештеңе түсініп тұрған жоқпын !

**Камшат Ерганатовна .** Ұятсыз ! *( шапалақпен бір ұрады)* Неге өтірік айтып тұрсың , сонда мен ба , бұны жазған ! Өтірікші !

**Қарлығаш .** *( жылап тұрып )* Мен өтірікші емеспін!

**Камшат Ерганатовна .** Аспаннан салбырап түскендей тұр ғой . Онда мен оқып берейін . Өзінің инсаграм парақшасына былай деп жазыпты .Мен Қарлығаш Бекбауова әділетсіздіктің құрбаны болдым . Жақында ғана Самат Қайырғаливпен бірге халықаралық ғылыми жарысқа баратын болғанбыз . Бірақ , біздің әділетсіз директорымыз Анар Садыққызы мен Камшат Ерганатовнаның шешімімен жарысқа Батыр Айдаров баратын болды . Батыр директордың ерке баласы . Колледж ұжымына қанша түсіндіріп айтсақ – та біздің сөзімізді адам құрлы көрмеді . Осындай әділетсіз ұжым үшін қатты күйініп отырмын . Бұл менің басымнан ғана өтіп жатыр деп ойламаймын . Біздің елде қаншама талантты жастардың жолын байлап отырған осындай адамдардың әділетсіздігін қоғам болып жоюымыз керек . Менің бар сенерім сіздер , осы жазбаның тез таралуы үшін маған атсалысыңыздар . Менің жалғыз сенерім сіздерсіздер !

**Қарлығаш .** Тағы да қайталап айтам мұны мен салған жоқпын !

**Камшат Ерганатовна .** Бүкіл қалаға тарап кетсе не болатын еді , қайта біздің программист дер кезінде өшіріп үлгері . Мынаны скриншот жасап алғаным дұрыс болған екен әйтпесе мойындамай қоятын едің .Сенің жазғаның айдан анық .Осындай өтірік сөздеріңді мен естуім мүмкін , бірақ директорды алдай алмайсың . Шық аудиториядан . Көрейік сенің қалай сайрайтыныңды !*( Қарлығашты итеріп сыртқа шығарады )*

**Самат .** *( жүгіріп барып , Камила отырған партаны бір ұрады* ) Оны жазған мына сенсің !

**Камила .** Дәлелің бар ма ?

**Самат .** Қарлығаштың инсаграм паролін сен ғана білесің , өтірік па ?Мен сенен бұндай сатқындықты күтпегем !

**Камила .** Түптің-түбінде әр кім өз сатқындығының жазасын алады ! *(орнынан тұрып сыртқа шығып кетеді )*

**Самат .** Қарғысатқыр , қарғысатқыр ! *( партаны қайта-қайта ұрып ,қолын қанатып жібереді )*

**Бақыт .** Самат , бауырым ашуланбашы . Жазбаны программист өшіріп тастады деді ғой . Енді қорқатын ештеңе жоқ !

**Самат .** Ішім сезіп тұр олар Қарлығашты оқудан шығаруы мүмкін . Бақыт , біз бұған жол бермеуіміз керек . Егер Қарлығаш оқудан шығып кетсе мен өз-өзімді кешірмеймін !

**Бақыт .** *( партаның үстіне секіріп шығып )* Группаластар , біз біріккен жағдайда ғана Қарлығашты қорғап қала аламыз . Өздерің осы уақытқа дейін бәрін көріп жүрсіңдер . Колледжімізде біз жасырған қанша былық бар . Оны айтпасам да өздерің біліп отырсыңдар . Қарапайым мысал , студенттердің тәртібіне қарап төмен баға қояды . Қанша жерден тырыссақ та , қасқырдың аузы жесе де қан , жемесе де қан . Сессия кезіндегі олқылық оқиғалар . Ақша жинау тағысын тағы...Қашанғы осыған көніп жүре береміз . Ескі көзқарастар мен бұрмалаушылықтан шаршап біттік . Осының бәрін біріккен жағдайда ғана жеңе аламыз .

*Студенттердің барлығы қолын жоғары көтеріп.*

**Студенттер:** Иә , дұрыс айтасың , әділдік орнауы керек ! Әділдік орнауы керек !

*Ортада студенттер бірігіп плакатқа өз қағидаларын жаза бастайды.Барлығы колледждің алаңына келіп , қолдарына плакаттарын ұстап ұрандатады .*

**Студенттер .** Сессияда өзгеріп шығатын емес , әділ бағалайтын ұстаз керек !

**Студенттер .** Студентке тәртібі үшін баға қойылмайды !

**Студенттер .** Ақылы бөлімде оқитын судентке де білім керек !

**Студенттер .** Студенттің бетін қақпа , белін бу !

*Осы шуды есітген Камшат Ерганатовна бір топ мұғаліммен колледждің алдына шығады .*

**Камшат Ерганатовна .** Тағы да қайталап айтамын ,маған керегі тәртіп!Колледжіміздің ішкі заңына бағынбайтын студенттерді оқудан шығарамыз .Бұл бұйрық !

**Самат .** Камшат Ерганатовна жазықсыз қызды оқудан шығармаңыздар . Әділ түрде жарысқа өзіміз баруымызға рұқсат етіңіздер !

**Камшат Ерганатовна .** Ақыры әділдік талап етіп тұрсаңдар , көздеріңше айтайын *(Қарлығашты ортаға итеріп шығарып) .*Осындай жақсылықты түсінбейтін студентке біздің колледжден орын жоқ ! Өздерің көрдіңдер дәлел болған соң айыптап тұрмыз . Ол студенттер ережесін бұзды , біздің білім ордамызға жала жапты ! Естеріңді жинаңдар ,колледжден шығып кетсеңдер , еш бір оқу орын сендерді алмайды .Далада қалғыларың келмесе тез тарқаңдар . Бол !

**Бақыт .** Біз бұған келіспейміз ! Қарлығаш жазба шығарғанның өзінде ондағы ойды қалтасынан шығарған жоқ .Өтірік емес , оларды жарысқа жібермей директордың баласы барады дедіңіздер . Іс бұнымен бітіп қалған жоқ !

**Самат .** Бақыт дұрыс айтады , өз ойын ашық айтқаны үшін оқудан шығып кеткені миға қонымсыз ! Бұл жалғыз Қарлығашқа ғана емес барлық студенттерге қатысты . Қашанғы авторитарлық бағытпен колледжді басқаруға болады. Біз мектеп оқушылары емеспіз !Көп нәрсе талап етіп жатқан жоқпыз , біз сана еркіндігін қалаймыз !

**Студенттер .** Біз сана еркіндігін , ой еркіндігін талап етеміз !

**Камшат Ерганатовна .** Ол мүмкін емес , біз қатал тәртіппен ғана алға жылжимыз. Сендер тәрбиеленушісіңдер , сендерге тәртіп керек . Біз ескі жүйені бұза алмаймыз , себебі біздің студенттердің санасы жаңашылдыққа дайын емес.

**Бақыт .** Шындыққа тура қараңыздар жаңашылдықтан қорқатын біз емес мына сіздер ! Бұйрық бергенді жақсы көресіздер . Мәмілеге келуге қорқасыздар , себебі сіздерге керегі – авторитет ! Жаңашылдықтан қорқасыздар , себебі орындықтан тұрып сабақ өтуге үйренбегенсіздер !

**Студенттер .** Сессияда өзгеріп шығатын емес , әділ бағалайтын ұстаз керек !

**Студенттер .** Студентке тәртібі үшін баға қойылмайды !

**Студенттер .** Ақылы бөлімде оқитын судентке де білім керек !

**Студенттер .** Студенттің бетін қақпа , белін бу !

**Камшат Ерганатовна .** Қысқарт ! Кімде – кім менің айтқаныма көнбесе оқудан шығарамыз . Колледждің ішкі тәртібіне бағынбаған студентті біз оқудан шығаруға құқылымыз . Ескертемін , екі сөйлемеймін , оқудан шықсаңдар сендерді не колледж алмайды , не мектеп алмайды ,болашақтарыңды ойлаңдар . Тыныш қана оқуды бітіріп кетуді ойлаңдар !

**Қарлығаш .** Мейлі оқудан шықсақ шығайық ! Адамдар ылғи жаңадан қорқады , кейіннен бейімделе бастайды .Сол жаңа дүние қалыпты нәрсеге айналады . Мен үмітімді үзбеймін !

**Камшат Ерганатовна .** Қарлығаштың оқудан шыққаны сендерге сабақ болмады ма ? Олар ешкімді аямайды . Самат , соңғы рет ескертемін балаларды жинап қайт . Олар сені де оқудан шығарады , ешкім сендерді аямайды... Өкініп қалмау үшін қайтар балаларды !

**Қарлығаш .** Самат , сен мені тастамайсың ғой , ешкімнің сөзін тыңдамайсың ғой , мені қорғап қаласың ғой... Самат ....Самат , өтінемін бірдеңе деші. Мені қорқытпашы !*( жылайды)* Біздің арманымыз ... екеуміздің арманымыз .... оған бірге жетеміз... Мені оқудан шығарды , Самат... Менің бұл жазбаға еш қатысым жоқ . Сен маған сенесің ғой , олар маған жала жапты...Енді мен ешкімге керек емеспін , мені қоғам да керек етпейді . Баратын жерім , артқа қайтар жолым жоқ !

**Самат .** *(Қарлығашты құшақтап )* Мені кешір *( жылап тұр )* ! Кешір*...( теріс айналып кетіп бара жатады) .*

**Қарлығаш .** Самат , мені жалғыз тастап кетпеші . Мені жақсы көретінің қайда ! Бүкіл әлем қарсы шықса да жалғыз қалдырмаймын деп уәде беріп едің ғой !*(жылап тұр)* Мен саған сенемін , Самат , менен теріс айналма ! Біздің арманымыз ...ғалым боламыз деп едік қой!Самат тоқта...бұның қалай?...

**Самат .** *( қыздың жанына жүгіріп келіп)* Осының бәріне мен кінәлімін... *(пауза)*Қарлығаш , сол түні сенің телфоныңа әдейі су төктім . Бақыт сенің инстаграм парақшаңды взломать етіп берді .Постты салған мен болатынмын. Ісім әшкереленіп қала ма деп Камилаға жала жаптым . Осындай иттік істі ұйымдастырған өзім...бірақ бұлай ушығып кетеді деп ойламадым . Өз атымнан салуға қорықтым , егер мен степендиядан құласам , оқудан шығып кетсем отбасымды кім асырайтын еді ...Қорқамын ! Ойлануға қорқамын , анам мені ешқашан кешірмес еді . Қарындастарым...олардың жазығы не...олар маған сеніп отыр , сондағы ағаларының сыйқы мынау...Қарлығаш мені кешір....Өзіңді барынша қорғап қалуға тырыстым .Қолымнан келгеннің бәрін жасадым .Бірақ , бұл жерде қалып сені қорғай алмаймын...Мені кешір... *( қыздың қолын жібереді де , теріс айналады )*

**Қарлығаш .** Самат менен теріс айналма ! Біз арманымызға жетуіміз керек . Ғалым боламыз деп едік қой . Самат тоқта ... неге мені тастап кеттің ?...

*Самат артына бұрылмай кетіп қалады , қалған суденттер де оның артынан кетеді . Қарлығаш жерге құлап , еңіреп жылай бастайды . Ешкім оның жанында қалмайды . Осы кезде оны біреу артынан келіп құшақтайды .*

**Камила .** Карла жаным ,менің сұлу құрбым . Қане , орныңнан тұршы , саған құлауға болмайды . Мен сенің жаныңдамын , жалғыз қалдырмаймын . Осы уақытқа дейін барлық қиындықты бірге жеңіп келдік қой , соңғы асудан өтсек болды !

**Қарлығаш.** Бәрі бекер екен !Аңқаулығымды мына өмір әбден пайдаланды. Не істерімді білмеймін , кімді сүйгем ,енді кімге ренжи аламын...шаршадым! Камила , мен сеніп қалдым...сендім ! Бар жазығым осы ! *(құрбысын құшақтап жылайды)*

**Камшат Ерганатовна .** *( қарап тұрып )* Камила , мына қызды бұл жерден алып кет ! Қане , тыныш қана қайтыңдар!...Әлдерің келмейтін істе нелерің бар еді ? ...эх... қайтыңдар тыныш қана!

*Қарлығаш пен Камила бар күштерін салып , қолдарын ұстап орындарынан тұрып ,еңселерін көтереді. Осы кезде алаңға колледждің барлық студенттерінің басын жыйып Самат пен Бақыт ортаға ұрандатып шығады .*

***С*туденттер .**

Әділдік қашан да жеңеді , бірақ, әрдайым кешігіп жүреді!

Әділдік қашан да жеңеді, бірақ, әрдайым кешігіп жүреді!

Әділдік қашан да жеңеді, бірақ, әрдайым кешігіп жүреді !

**СОҢЫ**